Publication: Magyar Közlöny
Issue: MK-2011-36 (Year: 2011, Number: 36)
Era: contemporary
Section: 
Paragraph Index: 358

9. § A rakott pótkocsik, félpótkocsik és közúti cserefelépítmények a feladó kocsizárjaival, biztonsági kocsizárjaival vehetők fel fuvarozásra. 10. § A közúti járműszerelvényekben, tehergépkocsikban, pótkocsikban, félpótkocsikban és közúti cserefelépítményekben az árut a következő főbb követelményeket betartva kell elhelyezni: - az árunak a rakodótér padlóján egyenletesen kell elhelyezkednie; - a nehezebb áruk nem rakhatók könnyebb áruk fölé; - a kocsiszekrényben a rakomány tömegközéppontja nem lehet magasabban a kocsiszekrény magasságának felénél; - a lehetséges elmozdulások megelőzése érdekében a kocsiszekrényben az árut tömören kell elhelyezni, a hézagokat ki kell párnázni; - a rakatok és a homlokajtók közé a kocsiszekrénynek vagy a ponyvának az áru által okozott sérülése megelőzésének érdekében megfelelő elnyelő (támasztó, védő) szerkezeteket kell helyezni. Az egyes rakománydarabok ponyvára való támaszkodása nem megengedett; - egyedi árudaraboknak a kocsiszekrényben való elhelyezésénél a padlóra gyakorolt nyomás szintje nem haladhatja meg a vonatkozó fuvareszközre (egységre) megengedett értéket. Ennek során a (tehergépkocsi, pótkocsi, félpótkocsi, cserefelépítmény) kocsiszekrénye padlójának felénél kisebb rakterületre nem koncentrálódhat 60 %-nál nagyobb árutömeg. Ezt a felfekvési felületet megnövelő támasztó szerkezetek alkalmazásával kell elérni. Az egyedül álló árudarabokat eldőlés vagy elmozdulás ellen rögzíteni kell.

Source: https://magyarkozlony.hu/hivatalos-lapok/3ceb66d66ea827ae22ae4bbc528df3044969e04a/dokumentumok/033009421247b56c44d66cca124e1b6775a69a73/letoltes